
Ψήφιση ΟΕΥ του Συμβουλίου περιοχής της 11ης Εδαφι¬ 
κής περιφέρειας. 

Ο ΑΝΑΠΛ. ΠΕΡΙΦΕΡΕΙΑΚΟΥ Δ/ΝΤΗ Ν. ΗΛΕΙΑΣ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188/81 και τις όμοιες του άρ¬ 
θρου 26 Ν. 1832/89 όπως τροποποιήθηκαν με τις διατά¬ 
ξεις του άρθρου 8 του Ν. 2307/95. 

β) Του άρθρου 48 του Ν. 2218/94. 

γ) Του ΠΔ 276/1995. 

2. Την αριθ. 24/96 απόφαση του Διοικητικού Συμβου¬ 
λίου του Συμβουλίου περιοχής της εδαφικής περιφέρειας 
περί ψηφίσεως ΟΕΥ. 

3. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 του Ν. 2307/95 που διατυπώθηκε 
στο αριθ. 7/96 πρακτικό αυτού. 

4. Όλα τα στοιχεία του φακέλλου καθώς και τις ανάγκες 
σε προσωπικό του παραπάνω Συμβουλίου περιοχής, απο¬ 
φασίζουμε: 

Εγκρίνουμε την αριθ. 24/96 απόφαση του Διοικητικού 
Συμβουλίου, του Συμβουλίου περιοχής της 11ης εδαφικής 
περιφέρειας του Νομού μας περί ψηφίσεως του Οργανι¬ 
σμού Εσωτερικής Υπηρεσίας ορίζεται στην απόφαση αυτή 
ώστε η διάρθρωση των θέσεων των υπηρεσιών του να έχει 
ως εξής: 


ΟΕΥ 11ης ΕΔΑΦΙΚΗΣ ΠΕΡΙΦΕΡΕΙΑΣ (ΓΑΣΤΟΥΝΗΣ) 
’Αρθρον Ιο 

Η υπηρεσία του Συμβουλίου Περιοχής Επιπέδου Διεύ¬ 
θυνσης, αποτελείται από: 

α) Το τμήμα Διοικητικών - Οικονομικών Υπηρεσιών και 
παροχής Υπηρεσιών προς τους πολίτες. 

β) Το τμήμα Προγραμματισμού και Τεχνικής Υποστήρι¬ 

ξης. 

’Αρθρον 2ο 

Βασική Διάρθρωση Υπηρεσιών: 

Α' Διεύθυνση Υπηρεσιών. 

Προϊστάμενος Υπηρεσιών Συμβουλίου Περιοχής. 

Β’ Τμήμα Διοικητικών - Οικονομικών Υπηρεσιών και πα¬ 
ροχής Υπηρεσιών προς τους πολίτες. 

1) Προϊστάμενος τμήματος. 

2) Γ ραφείο Διοικητικών Υπηρεσιών. 

3) Γραφείο Οικονομικών Υπηρεσιών. 

4) Γ ραφείο Καθαριότητας. 

Γ' Τμήμα Προγραμματισμού και Τεχνικής Υποστήρι¬ 

ξης. 

1) Προϊστάμενος τμήματος. 

2) Γραφείο Προγραμματισμού και Ανάπτυξης. 

3) Γραφείο Τεχνικής Υποστήριξης. 

4) Γραφείο προστασίας περιβάλλοντος και Δημόσιας 
Υγείας. 

Άρθρο 3ο 

Η Οργανική σύνθεση και η κατανομή των θέσεων του προ¬ 
σωπικού του Συμβουλίου Περιοχής είναι η πιο κάτω: 

ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΠΕ (Πανεπιστημιακής Εκπ/σης) 

1) Κλάδος ΠΕΙ Διοικητικός. 

Δύο θέσεις στους βαθμούς Δ-Α. 

2) Κλάδος ΠΕ3 Πολιτικών Μηχανικών. 

Μία θέση στους βαθμούς Δ-Α. 

3) Κλάδος ΠΕ9 Γεωπόνων. 

Μία θέση στους βαθμούς Δ-Α. 

4) Κλάδος ΠΕ4 Αρχιτεκτόνων μηχανικών. 

Μία θέση στους βαθμούς Δ-Α. 

5) Κλάδος ΠΕ7 Χημικών μηχανικών. 

Μία θέση στους βαθμούς Δ-Α. 

6) Κλάδος ΠΕΙ 0 Καθηγη-ίων - Φιλολόγων. 










6488 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Μία θέση στους βαθμούς Δ-Α 
ΚΑΤΗΓΟΡΙΑ ΤΕ (Τεχνολογικής Εκπ/σης) 

1) Κλάδος ΤΕ5 Τεχνολόγων Τοπογράφων Μηχανικών. 

Μία θέση στους βαθμούς Δ-Α. 

2) Κλάδος ΤΕ19 Πληροφορικής. 

Μία θέση στους βαθμούς Δ-Α. 

3) Κλάδος ΤΕ17 Διοικητικών - Λογιστών. 

Μία θέση στους βαθμούς Δ-Α. 

4) Κλάδος ΤΕ11 Εποπτών Δημόσιας Υγείας. 

Μία θέση στους βαθμούς Δ-Α. 

5) Κλάδος ΤΕ4 Τεχνολόγων μηχανολόγων μηχανικών. 

Μία θέση στους βαθμούς Δ-Α. 

ΚΑΤΗΓΟΡΙΑ ΔΕ (Δευτεροβάθμιας Εκπαίδευσης) 

1) Κλάδος ΔΕ1 Διοικητικών 

Τρεις θέσεις στους βαθμούς Δ-Α. 

2) Κλάδος ΔΕ14 Ελεγκτών εσόδων - εξόδων Ο.Τ.Α. 

Μία θέση στους βαθμούς Δ-Α. 

3) Κλάδος ΔΕ24 Ηλεκτρολόγων. 

Μία θέση στους βαθμούς Δ-Α. 

4) Κλάδος ΔΕ29 Οδηγών Αυτοκινήτων. 

Δύο θέσεις στους βαθμούς Δ-Α. 

5) Κλάδος ΔΕ30 Τεχνιτών - Υδραυλικών. 

Μία θέση στους βαθμούς Δ-Α. 

6) Κλάδος ΔΕ28 Χειριστών μηχανημάτων έργων. 

Μία θέση στους βαθμούς Δ-Α, 

7) Κλάδος ΔΕ5 Δομικών έργων. 

Μία θέση στους βαθμούς Δ-Α. 

ΚΑΤΗΓΟΡΙΑ ΥΕ (Υποχρεωτικής Εκπ/σης) 

1) Κλάδος ΥΕ16 Προσωπικό Καθαριότητας. 

Πέντε θέσεις στους βαθμούς Ε-Β. 

2) Κλάδος ΥΕ1 Κλητήρων - θυρωρών - Γενικών καθη¬ 
κόντων. 

Μία θέση στους βαθμούς Ε-Β. 

Άρθρον 4ο 

Τα προσόντα διορισμού που απαιτούνται κατά κατηγο¬ 
ρία - κλάδο και ειδικότητα καθορίζονται σύμφωνα με τις 
διατάξεις του Ν 1188/81. Ν. 2218/94, Ν. 2190/94, Π.Δ. 
37α/87 όπως επεκτάθηκε με το Π.Δ. 22/90. 

Άρθρον 5ο 

Για τον διορισμό, τα καθήκοντα, τους περιορισμούς, τον 
χρόνο εργασίας, την αστική ευθύνη, τα δικαιώματα, τις 
υπηρεσιακές μεταβολές, τις ηθικές αμοιβές, τα πειθαρ¬ 
χικά αδικήματα, τις ποινές, την λύση της υπαλληλικής σχέ¬ 
σης των από τον οργανισμό αυτό προβλεπομένων υπαλλή¬ 
λων, διέπονται από τις διατάξεις των Ν. 1188/81, Ν. 
1586/86, Ν. 2190/94. 

Άρθρον 6ο 

1. Οι αρμοδιότητες που καθορίζονται από του Ο.Ε.Υ. θα 
ασκούνται από την Δ/νση, τα Τμήματα και τα Γραφεία. 

2. Η κατανομή του προσωπικού στις υπηρεσίες και στη 
Δ/νση θα αποφοσίζεται από τον Πρόεδρο του Σ.Π. σύμ¬ 
φωνα με τις ανάγκες και μετά από συνεργασία με τον 
Προϊστάμενο των Υπηρεσιών. 

3. Η κατανομή του προσωπικού στα Τμήματα και Γρα¬ 
φεία θα αποφασίζεται από τον Προϊστάμενο Υπηρεσιών 
σε συνεργασία με τον Πρόεδρο του Σ.Π. 

Άρθρον 7ο 

1. Τον Προϊστάμενο Υπηρεσιών του Σ.Π., που απουσιά¬ 
ζει ή κωλύεται αναπληρώνει ένας από τους Προϊσταμέ¬ 


νους τμημάτων τον οποίο ορίζει ο Πρόεδρος του Σ.Π. 

Σε περίπτωση που δεν ορισθεί αναπληρωτής, τον Προϊ¬ 
στάμενο αναπληρώνει στα καθήκοντά του ο ανώτερος 
κατά βαθμό προϊστάμενος τμήματος και επί ομοιοβάθμων 
ο προϊστάμενος τμήματος που έχει τα περισσότερα χρόνια 
υπηρεσίας στο βαθμό με την προϋπόθεση ότι ανήκει σε 
κλάδο του οποίου οι υπάλληλοι προβλέπεται ότι μπορούν 
να προΤστανται του Σ.Π. 

2. Τον Προϊστάμενο τμήματος όταν απουσιάζει ή κωλύ¬ 
εται αναπληρώνει ο ανώτερος κατά βαθμό υπάλληλος που 
υπηρετεί στο ίδιο τμήμα και αν υπηρετούν περισσότεροι 
υπάλληλοι με τον ίδιο βαθμό, αυτός που ορίζεται από τον 
προϊστάμενο υπηρεσιών του Σ.Π. 

Άρθρον 8ο 

Προϊστάμενοι δ/νσης και τμημάτων κλπ. των οργανικών 
μονάδων τοποθετούνται υπάλληλοι σύμφωνα με τις διατά¬ 
ξεις του 2190/94. 

α) Η επιλογή Προϊσταμένων των Τμημάτων Διοικητικών 
Υπηρεσιών και Οικονομικών Υπηρεσιών, θα γίνεται από 
υπαλλήλους κλάδου ΠΕ ή ΤΕ ή ΔΕ σχετικών ειδικοτήτων 
σύμφωνα με την υφιστάμενη κάθε φορά νομοθεσία. 

β) Η επιλογή Προϊσταμένου του Τμήματος Προγραμμα¬ 
τισμού και Τεχνικής Υποστήριξης, θα γίνεται από υπαλλή¬ 
λους κλάδων ΠΕ ή ΤΕ σχετικών ειδικοτήτων, σύμφωνα με 
την υφιστάμενη, κάθε φορά, νομοθεσία. 

γ) Η επιλογή του προϊσταμένου Υπηρεσιών του Σ.Π. θα 
γίνεται από υπαλλήλους κλάδων ΠΕ. 

δ) Όσοι επιλέγονται Προϊστάμενοι Τμημάτων και ο 
Προϊστάμενος Υπηρεσιών, σύμφωνα με της εκάστοτε νό¬ 
μιμης διαδικασίας τοποθετούνται με απόφαση του Προέ¬ 
δρου του Σ.Π. σε αντιστοίχου επιπέδου οργανικές μονά¬ 
δες και για χρονικό διάστημα που προβλέπουν οι εκάστοτε 
ισχύουσες διατάξεις. 

Άρθρο 9ο 

Οι αρμοδιότητες και τα καθήκοντα των υπηρεσιών ορί¬ 
ζονται ως εξής: 

Α. ΠΡΟΪΣΤΑΜΕΝΟΣ ΔΙΕΥΘΥΝΣΗΣ (ΥΠΗΡΕΣΙΩΝ) 
α) Προίσταται των Υπηρεσιών του Σ.Π. και επιβλέπει γε¬ 
νικά τη συνολική πορεία των υποθέσεων του Σ.Π. 

β) Επιβλέπει, μεριμνά, συντονίζει και φροντίζει για τη 
σωστή λειτουργία των Τμημάτων. 

γ) Συνεργάζεται με τους Προϊσταμένους Τμημάτων από 
τους οποίους ενημερώνεται για την πορεία των εργασιών 
τους και δίδει κατευθύνσεις ή λύσεις για ταχύτερη υλοποί¬ 
ηση. 

δ) Παραλαμβάνει και χρεώνει αντίστοιχα για κάθε Τμήμα 
την αλληλογραφία που απευθύνεται προς το Σ.Π.. θέτει 
ύπόψη του Προέδρου του Σ.Π. τα ειδικότερης σημασίας 
έγγραφα αυτής και μετά τα διαβιβάζει στα αρμόδια Τμή¬ 
ματα, ενώ παράλληλα παρακολουθεί και ελέγχει την συνέ¬ 
πεια διεκπεραίωσης των εργασιών. 

ε) Αναθέτει σε οποιοδήποτε Τμήμα ή Γ ραφείο, ανεξάρ¬ 
τητα από αρμοδιότητα, τυχόν έκτακτες υπηρεσίες απα¬ 
ραίτητες για την εύρυθμη λειτουργία του Σ.Π. 

στ) Ελέγχει το προσωπικό για την εκτέλεση των καθη¬ 
κόντων του, αναθέτει δε όταν υπάρχει ανάγκη, μετά από 
έγκριση του Προέδρου του Σ.Π., σ' οποιονδήποτε ατΤ αυ¬ 
τούς, κάθε έκτακτη εργασία, εφόσον εντάσσεται στο ου¬ 
σιαστικό περιεχόμενο του τμήματός του. 
ζ) Εισηγείται στον Πρόεδρο του Σ.Π. για την κατανομή 

και την τοποθέτηση κατά Γραφείο του προσωπικού (προσ¬ 
λήψεις κλπ.). 

η) Μεριμνά για τη μελέτη των θεμάτων, εκσυγχρονισμού 
του τρόπου και των μεθόδων εργασίας των διάφορων υπη¬ 
ρεσιών του Σ.Π., για τη σύνταξη μελετών οικονομικής ανά¬ 
πτυξης του Σ.Π., για τη σκοπιμότητα δημιουργίας ή συμμε¬ 
τοχής σε επιχειρήσεις κλπ. 

θ) Υπογράφει αποφάσεις ύστερα από εξουσιοδότηση 
του Προέδρου και τα υπηρεσιακά έγγραφα. 

ι) Παρίσταται στις συνεδριάσεις των συλλογικών οργά¬ 
νων του Σ.Π. και αναπτύσει τις απόψεις του. 

ια) Εισηγείται τα θέματα της αρμοδιότητάς του στον 
Πρόεδρο, υπογράφοντας τις σχετικές εισηγήσεις. 

ιβ) Συντάσσει τις ετήσιες εκθέσεις αξιολόγησης για 
τους Προϊσταμένους των Τμημάτων και διατυπώνει τη 
γνώμη του σε δεύτερο βαθμό στις υπηρεσιακές εκθέσεις 
των υπολοίπων υπαλλήλων οι οποίοι συντάσσονται από 
τους Προϊσταμένους των Τμημάτων. 

ιγ) Δέχεται τους αιρετούς του Σ.Π. και τους πολίτες και 
παρέχει σ’ αυτούς όσες πληροφορίες επιτρέπεται από τις 
κείμενες διατάξεις και είναι υποχρεωμένος να βρίσκεται 
στη θέση του κατά τις ώρες υποδοχής του κοινού, για την 
επίλυση των τυχόν μεταξύ αυτών και των υπηρεσιών του 
Σ.Π. διαφορών. 

Β. ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ 
ΚΑΙ ΠΑΡΟΧΗΣ ΥΠΗΡΕΣΙΩΝ ΠΡΟΣ ΤΟΥΣ ΠΟΛΙΤΕΣ 
1. Προϊστάμενος Τμήματος 
α) Επιμελείται για την κατά το καλύτερο τρόπο κατα¬ 
νομή των εργασιών στο τμήμα. Παραλαμβάνει την αλληλο¬ 
γραφία που αφορά το τμήμα, τη χαρακτηρίζει και τη διανέ¬ 
μει προς ενέργεια στα αρμόδια Γ ραφεία. 

β) Εισηγείται στη Δ/νση Υπηρεσιών του Σ.Π. για διά¬ 
φορα αντικείμενα που κρίνει σημαντικά και γενικά συντο¬ 
νίζει την όλη εργασία του προσωπικού που υπάγεται στο 
τμήμα αυτό. 

γ) Εκτελεί τις εντολές του Προϊστάμενου Υπηρεσιών, 
εισηγείται σ’ αυτόν τις υποθέσεις της αρμοδιότητάς του, 
υποβάλλει δε σ’ αυτόν υπηρεσιακές εκθέσεις και σημειώ¬ 
ματα για την πορεία των εργασιών του τμήματος καθώς και 
των υποθέσεων που εκκρεμούν. 

δ) Συντάσσει τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλει στον 
Προϊστάμενο Υπηρεσιών για παραιτέρω κρίση. 

ε) Προσυπογράφει την αλληλογραφία του τμήματός 
του, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνος για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών, 
στ) Βεβαιώνει την εργασία του προσωπικού που υπηρε¬ 
τεί στο τμήμα του. 

ζ) Επιβλέπει για τη διεκπεραίωση και αρχειοθέτηση των 
εγγράφων. 

η) Εισηγείται στην Εκτελεστική Επιτροπή του Σ.Π, τα 
απαραίτητα οικονομικά στοιχεία για τη σύνταξη του σχεδίου 
του προϋπολογισμού - εσόδων - εξόδων του Σ.Π., εποπτεύει 
και παρακολουθεί την πορεία εκτέλεσης αυτού και έχει την 
ευθύνη τηρήσεως τοι)ν διατάξεων που διέπουν την ακονο¬ 
μική και λογιστική λειτουργία του Σ.Π.. Εισηγείται για τροπο- 
παήσεις και αναμορφώσεις του Προϋπολογισμού με την εγ¬ 
γραφή νέων εσόδων και έκτακτων πιστώσεων και φροντίζει 
για την έκδοση των σχετικών αποφάσεων για τη διάθεση των 
πιστώσεων του προϋπολογισμού. 


θ) Παρακολουθεί και ελέγχει την έγκαιρη βεβαίωση των 
φόρων, τελών και δικαιωμάτων και των εισπράξεων αυτών. 

ι) Παρακολουθεί την οικονομική κατάσταση του Σ.Π. και 
προτείνει μέτρα για την αύξηση των εσόδων του. 

ια) Παρακολουθεί και ελέγχει τα χρηματικά εντάλματα 
να είναι νόμιμα και σύμφωνα με τις ισχύουσες διατάξεις 
και κάθε πληρωμή δαπάνης να γίνεται στον πραγματικό δι¬ 
καιούχο ή νόμιμο πληρεξούσιο. 

ιβ) Μεριμνά για την εκτέλεση κάθε εργασίας που αφορά 
την κατ’ εφαρμογή των κείμενων διατάξεων επιβολή, κα¬ 
τάργηση, μείωση ή αύξηση των φόρων, τελών και δικαιω¬ 
μάτων του Σ.Π.. 

ιγ) Δέχεται τους αιρετούς και τους πολίτες του Σ.Π. και 
παρέχει σ’ αυτούς όσες πληροφορίες επιτρέπεται από τις 
κείμενες διατάξεις και είναι υποχρεωμένος να βρίσκεται 
στη θέση του κατά τις ώρες υποδοχής του κοινού. 

2. Γ ραφείο Διοικητικών Υπηρεσιών, 
α) Τηρεί πρωτόκολλο εισερχομένων και εξερχομένων 
εγράφων, το οποίο διεκπεραιώνει στις αρμόδιες υπηρε¬ 
σίες. 

β) Αναλαμβάνει τη δακτυλογράφιση και διεκπεραίωση 
της αλληλογραφίας των Υπηρεσιών του Σ.Π.. 

γ) Διεξάγει την προσωπική αλληλογραφία του Προέ¬ 
δρου του Σ.Π. και τηρεί το αρχείο αυτής, καθώς και τηρεί 
ημερολόγιο των προσωπικών επαφών του Προέδρου 
εντός και εκτός του Σ.Π.. 

δ) Τηρεί γενικό αρχείο εγγράφων, που καταχωρούνται τα 
πρωτότυπα των εισερχομένων εγγράφων καθώς και τα 
αντίστοιχα των εξερχομένων. 
ε) Τηρεί αρχείο εξωτερικών συνεργατών, 
στ) Τηρεί το μητρώο και τον ατομικό φάκελο του προ¬ 
σωπικού του Σ.Π. με συνεχή καταγραφή των μεταβολών 
τους. 

ζ) Παρέχει κάθε φύσης γραμματειακής υποστήριξη για 
τις ανάγκες του Σ.Π. (δακτυλογράφηση, αναπαραγωγή 
κειμένων, κλπ.). 

η) Φροντίζει για τη δημοσίευση των διακηρύξεων και 
των ανακοινώσεων των Υπηρεσιών του Σ.Π.. 

θ) Παραλαμβάνει τον ημερήσιο και περιοδικό τύπο, κα¬ 
θώς και όλα τα έντυπα που αποστέλλονται στο Σ.Π. και 
επιμελείται της καθημερινής αποδελτίωσής του. 

ι) Φροντίζει και παρέχει υπηρεσίες για την οργάνωση 
εκδηλώσεων πολιτιστικού χαρακτήρα (εορτές, συσκέ¬ 
ψεις, συγκεντρώσεις, ημερίδες κλπ.) σε συνεργασία με 
τον Πρόεδρο του Σ.Π. και το τμήμα Προγραμματισμού και 
τεχνικής Υποστήριξης, καθορίζει και επιβλέπει την εφαρ¬ 
μογή των προγραμμάτων, ενημερώνει τον Πρόεδρο για τις 
τελετές που οργανώνουν άλλοι φορείς και για τις εν γένει 
κοινωνικές υποχρεώσεις που απορρέουν από τη θέση του. 

ια) Εκδίδει σχετικές βεβαιώσεις και πιστοποιητικά του 
προσωπικού για την υπηρεσιακή του κατάσταση. 

ιβ) Φροντίζει και παρακολουθεί τη μεταφορά των μαθη¬ 
τών με σχολικά λεωφορία. 

ιγ) Παρέχει υπηρεσίες που αφορούν στην αστική και δη¬ 
μοτική κατάσταση των πολιτών. 

ιδ) Παρέχει υπηρεσίες που αφορούν στη χορήγηση 
αδειών λειτουργίας καταστημάτων κλπ. 

ιε) Αναλαμβάνει κάθε νέα αρμοδιότητα που του ανατί¬ 
θεται από τον Πρόεδρο του Σ.Π. ή το Προϊστάμενο Υπηρε¬ 
σιών και η οποία δεν αναφέρεται στα παραπάνω αλλά 
εντάσσεται στο ουσιαστικό περιεχόμενο του τμήματος. 

3. Γραφείο Οικονομικών Υπηρεσιών 
α) Εκτελεί την ταμιακή υπηρεσία του Σ. Π. καθώς και των 
ΟΤΑ - μελών του, εφ’ όσον ανατεθεί στο ΣΠ αυτή η αρμο¬ 
διότητα από τους ΟΤΑ - μέλη. 

ιστ) Καταρτίζει σε συνεργασία με τις αρμόδιες υπηρε¬ 
σίες του Σ.Π. του προϋπολογισμού εσόδων - εξόδων και 
τον υποβάλλει έγκαιρα αρμοδίους. 

β) Παρακαολουθεί την πορεία εκτέλεσης του προϋπο¬ 
λογισμού, εισηγείται την αναμόρφωσή του, την εγγραφή 
νέων εσόδων και τη χορήγηση συμπληρωματικών πιστώ¬ 
σεων. 

γ) Συγκεντρώνει και συντάσσει στο Μηχανογραφικό σύ¬ 
στημα όλα τα στοιχεία του προϋπολογισμού. 

δ) Παρακολουθεί την πορεία των εξόδων και ενημερώ¬ 
νει εγκαίρως τις αρμόδιες υπηρεσίες για τη σύνταξη εκθέ¬ 
σεων. 

ε) Τηρεί αρχείο ετήσιων απολογιστικών Εσόδων - Εξό¬ 
δων του Σ.Π. σύμφωνα με τα απολογιστικά στοιχεία που 
συντάσσει το Ταμείο. 

στ) Συγκεντρώνει στατιστικά στοιχεία που αναφέρονται 
γενικά στα οικονομικά ζητήματα που αφορούν στο Σ.Π. και 
είναι χρήσιμα για τις προβλέψεις του προϋπολογισμού. 

ζ) Παρακολουθεί τα εγκεκριμένα δάνεια του Σ.Π. και τη¬ 
ρεί πίνακες ετησίων τοκοχρεωλυτικών δανείων για κάθε 
περίπτωση ενημερώνοντας πάντοτε το Ταμείο του Σ.Π.. 

η) Τηρεί κτηματολόγιο όλων των κτησμάτων που ανή¬ 
κουν στην κυριότητα του Σ.Π. και μεριμνά για τη συγκέ- 
ντρζοση των τίτλων της ακίνητης και κοινόχρηστης περιου¬ 
σίας του Σ.Π.. 

θ) Μεριμνά για την ολοκλήρωση κάθε εργασίας για την 
απόκτηση κληροδοσιών και δωρεών ακινήτων και τηρεί το 
σχετικό αρχείο. 

ι) Επιμελείται της ασφάλισης των κινητών και ακίνητων 
του Σ.Π.. 

ια) Φροντίζει για την υπογραφή των Χρηματικών Ενταλ¬ 
μάτων από τον Πρόεδρο, την καταχώρησή τους στο μηχα¬ 
νογραφικό σύστημα και την αρχειοθέτηση των ΧΕΠ με τα 
δικαιολογητικά τους. 

ιβ) Συσχετίζει κάθε δαπάνη με τυχόν προηγούμενη 
όμοια και παρακολουθεί την ύπαρξη σχετικής πίστωσης 
για τη δυνατότητα έκδοσης ΧΕΠ. 

ιγ) Ασχολείται με την προμήθεια πάσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Σ.Π. και προσπαθεί να επιτυγχάνει τη συμ- 
φερότερη τιμή με την παρακολούθηση των τιμών της αγο¬ 
ράς, χωρίς να παραγνωρίζει την ποιότητά του προς προμή¬ 
θεια υλικού, 

ιδ) Μεριμνά για την έκδοση των σχετικών εντολών προ¬ 
μηθειών, τη σύνταξη των πρωτοκόλλων παραλαβής του 
πάσης φύσης υλικού των έργων και την υπογραφή τους 
από τις αντίστοιχες επιτροπές παραλαβής, τη φύλαξη του 
υλικού στην αποθήκη του Σ.Π. και τη καταχώρησή του στα 
οικεία βιβλία αποθήκης. 

ιε) Διαχειρίζεται και παρακολουθεί τη διακίνηση των 
διαφόρων ειδών και τηρεί ανάλογο βιβλίο. 

ιστ) Εισηγείται την εκποίηση ή την καταστροφή του 
άχρηστου ή παλαιού υλικού και τη διαγραφή του από τα 
αντίστοιχα βιβλία. 

κ) Μεριμνά για την έγκαιρη ανανέωση των υλικών που 
πρόκειται να εξαντληθούν, 

κα) Διαβιβάζει στο Γενικό Χημείο του Κράτους για 


έλεγχο και αξιολόγηση τα είδη για τα οποία υπάρχουν ειδι¬ 
κοί όροι στις σχετικές συμβάσεις. 

κβ) Διεξάγει δημοπρασίες ή πρόχειρους διαγωνισμούς, 
μεριμνά για τη δημοσίευση στον ημερήσιο τύπο των όρων 
διακήρυξης με καθορισμό της ημερομηνίας διεξαγωγής 
της δημοπρασίας. 

κγ) Συντάσσει συμβάσεις με τους προμηθευτές, μερι¬ 
μνά για την κοινοποίησή τους στους αρμόδιους και παρα¬ 
κολουθεί την τήρηση των όρων των συμβάσεων για την 
παράδοση των υλικών τήρηση των όρων των συμβάσεων 
για την παράδοση των υλικών μέσα στι οριζόμενες προθε¬ 
σμίες και την επιβολή ποινικής ρήτρας σε περίπτωση εκ¬ 
προθέσμων παραδόσεων όποος καθορίζεται στις συμβά¬ 
σεις ή τις διακηρύξεις. 

κδ) Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπρα¬ 
σίας όταν η πρώτη αποβεί άκαρπος. 

κε) Ελέγχει τους χρηματικούς τίτλους που διαβιβάζο¬ 
νται στο Ταμείο από τις αρμόδιες υπηρεσίες και εκδίδει τα 
αποδεικτά παραλαβής εισπρακτέων εσόδων. 

κστ) Ενεργεί πριν από κάθε χρηματική κατάθεση εκ μέ¬ 
ρους των εισπρακτόρων, έλεγχο των διπλοτύπων εισπρά¬ 
ξεων, παραλαμβάνει τις εισπράξεις κλπ. 

λ) Εκδίδει τα γραμμάτια εισπράξεως των διαφόρων εσό¬ 
δων. 

λα) Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπρά- 
ξεως κατά των οφειλετών. 

λβ) Επιμελείται την αναγκαστική είσπραξη των οφειλών 
και τηρεί τα από το νόμο προβλεπόμενα βιβλία καταχωρή- 
σεοας κατασχέσεων κλπ. 

λγ) Μεριμνά για την απόδοση των υπέρ τρ’πων κρατήσεοαν 
και τηρεί όλα τα απαραίτητα για το σκοπό αυτό βιβλία. 

λδ) Μεριμνά και ελέγχει την είσπραξη τελών και εισφο¬ 
ρών του Σ.Π.. 

λε) Τηρεί όλα τα από το νόμο προβλεπόμενα λογιστικά 
βιβλία εσόδων κλπ. 

λστ) Συντάσσει τις μισθολογικές καταστάσεις όλων των 
εργαζομένων στο Σ.Π. και φροντίζει για τη μισθοδοσία 
τους. 

λστ) Εκδίδει βεβαιώσεις αποδοχής για κάθε χρήση και 
βεβαιώσεις για την Εφορία στο τέλος κάθε χρόνου. 

μ) Αναλαμβάνει κάθε νέα αρμοδιότητα που του ανατίθε¬ 
ται από τον Πρόεδρο του Σ.Π. ή το Προϊστάμενο Υπηρε¬ 
σιών και η οποία δεν αναφέρεται στα παραπάνω αλλά 
εντάσσεται στο ουσιαστικό περιεχόμενο του τμήματος. 
4. Γραφείο Καθαριότητας 

α) Φροντίζει για την αποκομιδή των απορριμμάτων, την 
μεταφορά και την διάθεσή τους, 
β) Φροντίζει για τον καθαρισμό κοινόχρηστων χώρων, 
γ) Τοποθετεί κάδους για την προσωρινή αποθήκευση 
των απορριμμάτων. 

δ) Καθορίζει σε συνεργασία με τα γραφεία του τμήμα¬ 
τος Τεχνικής Υποστήριξης το πρόγραμμα αποκομιδής 
απορριμμάτων από τους Ο.Τ.Α. του Σ.Π., τά δρομολόγια 
των απορριμματοφόρων κλπ. 

ε) Μεριμνά για την καθαριότητα νησίδων, ρείθρων, πα¬ 
ραλιών κλπ. 

στ) Μεριμνά για τη στελέχ(οση όλων των μηχανημάτων 
(απορριμματοφόρα κλπ.) με το κατάλληλο προσωπικό. 

ζ) Συνεργάζετια με τα Γ ραφεία Προστασίας περιβάλλο¬ 
ντος και Τεχνικής Υποστήριξης και προτείνει μέτρα βελτί- 

ωσης και σ(ι)στής λειτουργίας της καθαριότητας. 

η) Αναλαμβάνει κάθε άλλη αρμοδιότητα που του ανατί¬ 
θεται από τον Πρόεδρο του Σ.Π. ή τον Προϊστάμενο Υπη¬ 
ρεσιών και η οποία δεν αναφέρεται στα παραπάνω αλλά 
εντάσσεται στο ουσιαστικό περιεχόμενο του γρα(ρείου. 

Γ. ΤΜΗΜΑ ΠΡΟΓΡΑΜΜΑΤΙΣΜΟΥ ΚΑΙ ΤΕΧΝΙΚΗΣ ΥΠΟ¬ 
ΣΤΗΡΙΞΗΣ 

1. Προϊστάμενος Τμήματος 

α) Επιμελείται για την κατά το καλύτερο τρόπο κατα¬ 
νομή των εργασιών στο τμήμα. Παραλαμβάνει την αλληλο¬ 
γραφία που αψορά το τμήμα, τη χαρακτηρίζει και τη διανέ¬ 
μει προς ενέργεια στα αρμόδια γραφεία. 

β) Εισηγείται στη Δ/νση Υπηρεσιών του Σ.Π. για διά¬ 
φορα αντικείμενα που κρίνει σημαντικά και γενικά συντο¬ 
νίζει την όλη εργασία του προσωπικού που υπάγεται στο 
τμήμα αυτό. 

γ) Εκτελεί τις εντολές του Προϊσταμένου Υπηρεσιών και 
υποβάλλει σ’ αυτόν υπηρεσιακές εκθέσεις και σημειώ¬ 
ματα για την πορεία των εργασιών του τμήματος καθώς και 
των υποθέσεων που εκκρεμούν. 

δ) Συντάσσει τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλει στον 
Προϊστάμενο Υπηρεσιών για κρίση. 

ε) Προσυπογράφει την αλληλογραφία του τμήματός 
του, συντάσσοντας προσωπικά τα σημαντικότερα έγ¬ 
γραφα και καθίσταται υπεύθυνος για τη νομιμότητα της 
ενέργειας και την ακρίβεια των αναφερομένων σ’ αυτά 
πραγματικών περιστατικών. 

στ) Βεβαιώνει την εργασία του προσωπικού που υπηρε¬ 
τεί στο τμήμα του. 

ζ) Επιβλέπει για τη διεκπεραίωση και αρχειοθέτηση των 
εγγράφων. 

η) Συγκεντρώνει τις ανάγκες του Σ.Π. και τα απαιτού- 
μενα στοιχεία για τη σύνταξη προγραμμάτων (Εθνικών και 
Κοινοτικών) και προγραμμάτων εκτελεστέων έργων και 
προτείνει στο Δ.Σ.. 

θ) Τηρεί τα στατιστικά και οικονομικά στοιχεία εκτέλε¬ 
σης έργων και προγραμμάτων και φροντίζει για την 
έγκαιρη εκτέλεσή τους. 

ι) Ασκεί τις κατά νόμο αρμοδιότητες του Προϊσταμένου 
της επιβλέπουσας υπηρεσίας των εκτελεστέων έργων 
(θεωρεί τις μελέτες, τους συγκριτικούς πίνακες, τελικές 
επιμετρήσεις κλπ.). 

ια) Παρακολουθεί την κανονική απορρόφηση των πι¬ 
στώσεων του Σ.Π.. 

ιβ) Δέχεται τους αιρετούς και τους πολίτες του Σ.Π. και 
παρέχει σ’ αυτούς όσες πληροφορίες επιτρέπεται από τις 
κείμενες διατάξεις και είναι υποχρεωμένος να βρίσκεται 
στη θέση του κατά τις ώρες υποδοχής του κοινού. 

2. Γραφείο Προγραμματισμού και Ανάπτυξης 

Αρμοδιότητες του Γ ραφείου είναι: 

α) Η μελέτη, συγκέντρωση, επεξεργασία και τήρηση 
στατιστικών στοιχείων για την οικονομική, κοινωνική και 
πολιτιστική κατάσταση της Εδαφικής Περιφέρειας του 
Σ.Π.. 

β) Η διερεύνηση των αναπτυξιακών δυνατοτήτων ή πε¬ 
ριορισμών του Σ.Π.. 

γ) Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
ποιότητας ζωής. 

δ) Η κατάρτιση των μεσοχρόνιων προγραμμάτων του 
Σ.Π. 


ε) Η διατύπωση προτάσεων και η κατάρτιση προγραμμά¬ 
των για χρηματοδότησή τους από το Πρόγραμμα Δημο¬ 
σίων Επενδύσεων και άλλα Εθνικά και Κοινοτικά Προ¬ 
γράμματα. 

στ) Η κατάρτιση μεσοχρόνιων και ετήσιων τοπικών ανα¬ 
πτυξιακών προγραμμάτων. 

ζ) Η συλλογή, αξιολόγηση, ιεράρχηση και τεχνική επε¬ 
ξεργασία προτάσεων των Ο.Τ.Α. του Σ.Π. που αφορούν 
παραγωγικές επενδύσεις. 

η) Η διαχείριση και αξιοποίηση Κοινοτικών προγραμμά¬ 
των και πρωτοβουλιών που αφορούν το Σ.Π.. 

θ) Επίσης το Γ ραφείο μεριμνά για την προστασία του 
περιβάλλοντος (φυσικού και ανθρωπογενούς) καθώς και 
για την προστασία και ανάδειξη των φυσικών πόρων της 
περιοχής του Σ.Π. (βιότοποι, μνημεία κλπ.) σε συνεργασία 
και με τα Γραφεία Τεχνικής Υποστήριξης και Καθαριότη¬ 
τας. 

ι) Αναλαμβάνει κάθε νέα αρμοδιότητα που του ανατίθε¬ 
ται από τον Πρόεδρο του Σ.Π. ή τον Προϊστάμενο Υπηρε¬ 
σιών και η οποία δεν αναφέρεται στα παραπάνω αλλά 
εντάσσεται στο ουσιαστικό περιεχόμενο του τμήματος. 

3. Γραφείο Τεχνικής Υποστήριξης 
α) Ασκεί την τεχνική υπηρεσία του Σ.Π. 
β) Μεριμνά για την εκτέλεση και λειτουργία διακοινοτι- 
κών και διαδημοτικών έργων τεχνικής υποδομής και κοι¬ 
νωνικού εξοπλισμού, καθώς και δημοτικών κοινοτικών έρ¬ 
γων εφ’ όσον ανατεθούν από τους ΟΤΑ - μέλη του ΣΠ. 

γ) Συντάσσει συγγραφές, διακηρύξεις και προσκλήσεις 
για την εκδήλωση ενδιαφέροντος όταν πρόκειται για ανα¬ 
θέσεις μελετών, παρακολουθεί και επιβλέπει την πορεία 
εκτέλεσης των μελετών και έργων. 

δ) Συντάσσε προμελέτες, μελέτες, προκαταρκτικές εκ¬ 
θέσεις και σχεδιαγράμματα που αφορούν τεχνικά θέματα 
και έργα του Σ.Π. 

ε) Μεριμνά για τις αναθέσεις των έργων του Σ.Π. και την 
εκτέλεσή τους. 

στ) Τηρεί αρχείο σχετικών με τη σύνταξη μελετών δια¬ 
τάξεων και το ενημερώνει συνεχώς. 

ζ) Συγκεντρώνει στατιστικό υλικό και συντάσσει στατι¬ 
στικούς πίνακες και διαγράμματα. 

η) Συντηρεί τους δημοτικούς και κοινοτικούς δρόμους 
του Σ.Π.. 

θ) Μεριμνά για την υλοποίηση του πολεοδομικού σχε- 
διασμού στα πλαίσια των εγκεκριμένων Ζ.Ο.Ε. ή των Ειδι¬ 
κών Χωροταξικών Μελετών και τηρεί τα δεδομένα του 
Κτηματολογίου της περιοχής τους, όπως αυτά προκύ¬ 
πτουν από το συνολικό σχεδιασμό και την διαχείριση του 
Εθνικού Κτηματολογίου. 

ια) Μεριμνά για τη συντήρηση έργων και οχημάτων του 
Σ.Π.. 

ιβ) Μεριμνά για την απαλλοτρίωση ακινήτων, 
ιγ) Επιμελείται για τη συντήρηση του φωτισμού των 
Ο.Τ.Α. του Σ.Π. (αλλαγή λαμπτήρων, συντήρηση φωτιστι¬ 
κών σωμάτων κλπ.), καθώς και για την κανονική λειτουργία 
κάθε ηλεκτρολογικής εγκατάστασης του Σ.Π., εφόσον 
ανατεθεί αυτή η αρμοδιότητα από ΟΤΑ - μέλη στο ΣΠ. 

ιδ) Επιμελείται για τη συντήρηση και επισκευή των 
υδραυλικών εγκαταστάσεων των Ο.Τ.Α. του Σ.Π. (κοινο¬ 
τικά κτίρια και εγκαταστάσεις, συντριβάνια, εγκαταστά¬ 
σεις ύδρευσης κλπ.), εφόσον ανατεθεί στο ΣΠ από ΟΤΑ - 
μέλη. 

ιε) Αναλαμβάνει κάθε νέα αρμοδιότητα που του ανατί- 

θεται από τον Πρόεδρο του Σ.Π. ή τον Προϊστάμενο Υπη¬ 
ρεσιών και η οποία δεν αναφέρεται στα παραπάνω αλλά 
εντάσσεται στο ουσιαστικό περιεχόμενο του τμήματος, 

4. Γραφείο Προστασίας Περιβάλλοντος και Δημόσιας 
Υγείας 

α) Ελέγχει την κατάσταση του περιβάλλοντος της Εδα¬ 
φικής Περιφέρειας του Σ.Π, (φυσικό και ανθρωπογενές) 
και προτείνει μέτρα προστασίας του. 4 

β) Ελέγχει τις πηγές ρύπανσης και μεριμνά για τον πε¬ 
ριορισμό ή την εξάλειψή τους. 

γ) Μεριμνά για την προστασία και ανάδειξη των φυσικών 
πόρων της περιοχής του Σ.Π. (βιότοποι, δάση, ακτές, μνη¬ 
μεία κλπ.). 

δ) Μεριμνά για την ανάπτυξη προγραμμάτων πρασί¬ 
νου. 

ε) Διοργανώνει προγράμματα ανακύκλωσης απορριμμά¬ 
των κλπ. 

στ) Ελέγχει για την προστασία της δημόσιας υγείας και 
παρ^ει άδειες καταστημάτων υγειονομικού ενδιαφέρο¬ 
ντος (εφ’ όσον ανατεθεί η αρμοδιότητα από τους ΟΤΑ - 
μέλη). 

ζ) Φροντίζει για τον έλεγχο της ποιότητας του νερού 
ύδρευσης των ΟΤΑ - μελών και την πρόταση μέτρων για 
την προστασία του, εφ' όσον ανατεθεί στο ΣΠ αυτή η αρ¬ 
μοδιότητα. 

η) Συνεργάζεται με το Γραφείο Προγραμματισμού και 
ανάπτυξης για την εκπόνηση προγραμμάτων αξιοποίησης 
των βιοτόπων της ΕΠ (τουριστική προβολή και ανάπτυξη) 
με παράλληλη προστασία του περιβάλλοντος. 

θ) Συνεργάζεται με το Γραφείο Καθαριότητας του Σ.Π. 
και προτείνει μέτρα βελτίωσης και σοκιτής λειτουργίας για 
τη προστασία του περιβάλλοντος. 

ι) Αναλαμβάνει κάθε νέα αρμοδιότητα που του ανατίθε¬ 
ται από τον Πρόεδρο του Σ.Π. ή το Δ/ντή και η οποία δεν 
αναφέρεται στα παραπάνω αλλά εντάσσεται στο ουσια¬ 
στικό περιεχόμενο του τμήματος 
ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Συμβουλίου πε¬ 
ριοχής το ύψος της οποίας δεν μπορεί να προσδιορι¬ 
στεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 28 Ιουνίου 1996 

Με εντολή Γεν. Γραμματέα Περιφέρειας 
Ο Αναπλ. Περιφερειακός Διευθυντής 
Η. ΠΑΠΑΓΕΩΡΓΙΟΥ 

-♦- 

Αριθ. Ξ.4025 (2) 

Σύσταση Νομικών Προσώπων της Κοινότητας Στ. Μου¬ 
ριών Ν. Κιλκίς, 

Ο ΠΡΟΪΣΤΑΜΕΝΟΣ Δ.Ο.Υ. 

ΤΗΣ ΠΕΡΙΦΕΡΕΙΑΚΗΣ ΔΙΟΙΚΗΣΗΣ Ν. ΚΙΛΚΙΣ 

Έχοντας υπόψη: 

1, Τις διατάξεις του άρθρου 187 του ΠΔ 323/89, όπως 
αντικατεστάθη από τις όμοιες του άρθρου 11 του Ν. 
2130/1993. 

2. Την 112/1995 ΑΚΣ της Κοινότητας Στ. Μουριών για 
σύσταση Νομικών Προσώπων με την επωνυμία: 


α. Υπηρεσία Παιδικού Σταθμού, 
β. Υπηρεσία Κέντρου Ιατρικής Πρόληψης Πρόνοιας, 
γ. Υπηρεσία Πνευματικού Πολιτιστικού Κέντρου - Πολύ- 
κεντρο. 

δ. Υπηρεσία Μόνιμων Πολιτιστικών εκδηλώσεων, 
ε. Υπηρεσία Λαογραφικού Μουσείου, 
στ. Υπηρεσία Αθλητικού Κέντρου, 
ζ) Υπηρεσία πράσινου και προστασίας περιβάλλοντος, 
η) υπηρεσία μηχανογράφησης και προγραμματισμού, 
θ) Υπηρεσία Φιλαρμονικής. 

3. Την αριθ. 942/3.5.96 απόφαση του Γ.Γ. Π.Κ. ΜΑΚ., 
αποφασίζουμε: 

1. Συνιστούμε στην Κοινότητα Στ, Μουριών του Ν. Κιλ¬ 
κίς Νομικά Πρόσωπα με την επωνυμία: 
α. Υπηρεσία Παιδικού Σταθμού. 

Σκοπός της παραπάνω υπηρεσίας είναι η κατασκευή 
του κτιρίου του Παιδικού αξιοποίηση αυτού με την εξα¬ 
σφάλιση καλύτερης αγωγής, μόρφωσης αυτών που θα 
φοιτήσουν σε αυτό. 

β. «Υπηρεσία Κέντρου Ιατρικής Πρόληψης -Πρό¬ 
νοιας». 

Σκοπός της υπηρεσίας αυτής, είναι η συντήρηση του 
υπάρχοντος ιατρείου η αναβάθμιση της ιατρικής πρόλη¬ 
ψης και πρόνοιας των κατοίκων της περιοχής μας. 

γ. Υπηρεσία Πνευματικού και Πολιτιστικού Κέντρου - 
Πολύκεντρο». 

Σκοπός της παραπάνω υπηρεσίας, είναι η απασχόληση 
των κατοίκων με πνευματικά και πολιτιστικά ενδιαφέρο¬ 
ντα και ο εξοπλισμός του πνευματικού και πολιτιστικού κέ¬ 
ντρου. 

δ. Υπηρεσία μόνιμων πολιτιστικών εκδηλώσεων 1) την 
τελευταία Κυριακή του Σεπτεμβρίου κάθε έτους με με¬ 
γάλη λαμπρότητα εορτάζεται η επέτειος της Μάχης - Δοϊ¬ 
ράνης - Κρητών και 2) πανήγυρη χωριού στις 14 Σεπτεμ¬ 
βρίου εορτή Υψώσεως Τιμίου Σταυρού, 
ε. Υπηρεσία «Λαογραφικού Μουσείου». 

Σκοπός της παραπάνω υπηρεσίας είναι η συντήρηση 
του ήδη υπάρχοντος λαογραφικού υλικού, η καταγραφή 
και μελέτη, συντήρηση αναπαλαίωση και επέκταση του 
Χώρου που στεγάζεται το λαογραφικό μουσείο, 
στ. «Υπηρεσία Αθλητικού Κέντρου». 

Σκοπός της παραπάνω υπηρεσίας είναι η συντήρηση 
των ήδη υπαρχόντων αθλητικών εγκαταστάσεων κατα¬ 
σκευή, νέων και ενίσχυση των αθλητικών συλλόγων της 
Κοινότητας. 

ζ. «Υπηρεσία πράσινου και προστασίας περιβάλλο¬ 
ντος» 

Σκοπός της παραπάνω υπηρεσίας είναι η προστασία του 
πρασίνου και η βελτίοοση του φυσικού περιβάλλοντος της 
Κοινότητας. 

η. Υπηρεσία μηχανογράφησης και προγραμματισμού». 
Σκοπός της παραπάνω υπηρεσίας είναι η μηχανογρά¬ 
φηση και ο προγραμματισμός της λειτουργίας της Κοινό¬ 
τητας για την καλύτερη εξυπηρέτηση των κατοίκων, 
θ. Υπηρεσία Φιλαρμονικής. 

Σκοπός της υπηρεσίας είναι η σύσταση φιλαρμονι¬ 
κής. 

2. Οι πόροι εκάστου νομικού προσώπου είναι: 
α. Ετήσια επιχορήγηση της Κοινότητας ύψους 
(ΙΟΟ.ΟΟΧ)) εκατό χιλ. δρχ. για κάθε Ν.Π. η οποία έχει εγ- 
γραφεί στους Κ.Α. 211.9γ έως 211.9λ. του προϋπολιγι- 
σμού της Κοιν/τας, 

β. Εισφορές δωρεές, χορηγίες και κληρονομιές κόθε εί¬ 
δους. 

γ. Κρατικές επιχορηγήσεις. 

3. Η στέγαση των παραπάνω υπηρεσιών θα γίνει σε 
χώρο που θα παραχωρήσει η Κοινότητα. 

4. Η θητεία των Δ.Σ. όλων των παραπάνω Νομικών Προ¬ 
σώπων θα ακολουθεί την θητεία του Κοινοτικού Συμβου¬ 
λίου. Η παρούσα θητεία θα λήξει με την λήξη της παρού- 
σης Κοινοτικής περιόδου. 

Το Διοικητικό Συμβούλιο εκλέγει τον Αντιπρόεδρο και 
τον Γραμματέα του. 

5. Όλα τα παραπάνω Νομικά Συμβούλια εκπροσωπού¬ 
νται στα Δικαστήρια και σε κάθε Δημόσια Αρχή από τον 
Πρόεδρο του Δ.Σ. και σε περίπτωση κωλύματος του Προέ¬ 
δρου από τον Αντιπρόεδρο. 

6. Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού της Κοινότητας Στ. 
Μουριών ύψους 9(Χ).000 (εννιακοσίων) χιλιάδων δρχ. ετη- 
σίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 3 Ιουλίου 1996 

Με εντολή Γεν. Γραμ. Περίφ. Κεντρ. Μακεδονίας 
Ο Προϊστάμενος ΔΟΥ 
ΠΑΝ. ΚΑΡΑΓΙΩΡΓΗΣ 

-♦- 

Αριθ. Ε. ΟΙΚ. 4026 (3) 

Σύσταση Νομικών Προσώπων στην Κοινότητα Άσπρου Ν. 

Κιλκίς. 

Ο ΠΡΟΪΣΤΑΜΕΝΟΣ Δ.Ο.Υ. 

ΤΗΣ ΠΕΡΙΦΕΡΕΙΑΚΗΣ ΔΙΟΙΚΗΣΗΣ Ν. ΚΙΛΚΙΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/96 
(Δ.Κ.Κ.). 

2. Την αριθ. 3/96 απόφαση Κ.Σ. Άσπρου αναφορικά με 
την σύσταση των Νομικών Προσώπων: 

1. Κέντρο ιατρικής πρόληψης - πρόνοιας. 

2. Πνευματικό - πολιτιστικό κέντρο. 

3. Δημοτική -κοινοτική βιβλιοθήκη. 

4. Μόνιμες πολιτιστικές εκδηλώσεις. 

5. Κέντρο Νεότητας - Αθλητικό Κέντρο. 

6. Υπηρεσίας Μηχανογράφησης - Προγραμματισμού. 

7. Υπηρεσία πρασίνου - Προστασίας περιβάλλοντας. 

8. Κέντρο τοπικής Δημοσιότητας. 

9. Κέντρο στήριξης Τρίτης ηλικίας και ατόμων με ειδι¬ 
κές ανάγκες . 

3. Την αριθ. 942/3.5.96 κοινή απόφαση της Γ.Γ. Π.Ε.»., 
αποφασίζουμε: 

Α. Συνιστούμε στην Κοιν/τα Άσπρου του Ν. Κιλκίς Νο¬ 
μικά Πρόσωπα με την επωνυμία: 

1. «Κέντρο Ιατρικής Πρόληψης -πρόνοιας», το οποίο θα 
έχει σαν στόχο στην κάλυψη αναγκών Ιατρικής πρόληψης, 
την εξυπηρέτηση των ηλικιωμένων και ασθενούντων κα¬ 
τοίκων της Κοινότητας. 

2. «Πνευματικό Πολιτιστικό Κέντρο», το οποίο θα έχει 
σαν στόχο των ενίσχυση της Πολιτιστικής δραστηριότητας 
της Κοιν/τας, μέσω των Πολιτιστικών Κέντρων της περιο¬ 
χής, αλλά και των φορέων της Κοιν/τας. 

3. «Δημοτική - Κοινοτική βιβλιοθήκη», το οποίο θα έχει 


σαν στόχο να συμβάλλει στην πνευματική κασι κοινωνική 
πρόοδο των κατοίκων της Κοιν/τας. 

4. «Μόνιμες πολιτιστικές εκδηλώσεις», το οποίο θα έχει 
σαν στόχο να οργανώνει τις ετήσιες πολιτιστικές εκδηλώ¬ 
σεις της Κοιν/τας, καθ’ όλη την διάρκεια του έτους. 

3. «Κέντρο Νεότητας - Αθλητικό Κέντρο», το οποίο θα 
έχει σαν στόχο την άθληση των κατοίκων της Κοινότητας, 
κυρίως των νέων, και την οργάνωση αθλητικών εκδηλώ¬ 
σεων. 

4. «Υπηρεσία Μηχανογράφησης - Προγραμματισμού», 
το οποίο θα έχει σαν στόχο την μηχανοργάνωση όλων των 
υπηρεσιών της Κοινότητας. 

5. «Υπηρεσία Πρασίνου - Προστασίας Περιβάλλοντος», 
το οποίο θα έχει σαν στόχο την προστασία των δενδρο- 
στοιχειών και του φυσικού περιβάλλοντος της Κοινότη¬ 
τας. 

6. «Κέντρο Τοπικής Δημοσιότητας», το οποίο θα έχει 
σαν στόχο την έκδοση Τοπικής Εφημερίδας της Κοινότη¬ 
τας. 

7. «Κέντρο στήριξης τρίτης ηλικίας, και ατόμων με ειδι¬ 
κές ανάγκες», το οποίο θα έχει σαν στόχο την στήριξη και 
συμπαράσταση των ατόμων αυτών της Κοινότητας. 

8. Οι πόροι των Νομικών προσώπων είναι: 

α) Ετήσια επιχορήγηση της Κοιν/τας ύψους ^ 00.000 
δρχ. για κάθε Ν.Π. η σχετική πίστωση έχει γραφεί στον 
Κ.Α. 211.9γ του προϋπολογισμού έτους 1996. 

β) Εισφορές, δωρεές, χορηγίες και κληρονομιές κάθε 
είδους. 

γ) Κρατικές επιχορηγήσεις. 

Η στέγαση των υπηρεσιών θα γίνει σε χώρους που θα 
παραχωρήσει η Κοινότητα. 

Δ. Τα Νομικά Πρόσωπα εκπροσωπούνται στα δικαστή¬ 
ρια και σε κάθε δημόσια αρχή από τον Πρόεδρο του Δ.Σ. 
και σε περίπτωση κωλύματος του Προέδρου από τον Αντι¬ 
πρόεδρο. 

Ε. Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού της Κοιν/τας 
Άσπρου ύψους 900.000 δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 3 Ιουλίου 1996 

Με εντολή Γ εν. Γ ραμ. Περίφ. Κεντρ. Μακεδονίας 
Ο Προϊστάμενος ΔΟΥ 
ΠΑΝ. ΚΑΡΑΓΙΩΡΓΗΣ 

-♦- 

Αριθ. Ε.4023 οικ (4) 

Τροποποίηση της 679/9.2.96 απόφαση Περίφ. Δ/ντή Ν. 

Κιλκίς. 

Ο ΠΡΟΪΣΤΑΜΕΝΟΣ Δ.Ο.Υ. 

ΤΗΣ ΠΕΡΙΦΕΡΕΙΑΚΗΣ ΔΙΟΙΚΗΣΗΣ Ν. ΚΙΛΚΙΣ 

Έχοντας υπόψη: 

1 .Την αριθ. 679/9.2.96 απόφασή μας αναφορικά με την 
έγκριση του Ο.ΕΎ. του Συμβουλίου Περιοχής 3ης Εδαφι¬ 
κής Περιφέρειας Ν. Κιλκίς. 

2. Το γεγονός ότι από παραδρομή συστήνεται μία (1) 
θέση Ειδικού συνεργάτη κατηγορίας ΠΕ ή ΔΕ αντί ΠΕ μό¬ 
νον που είναι ορθό. 

3. Την αριθ. 942/3.5.96 απόφαση του Γ.Γ.Π.Κ.ΠΑΚ, 
αποφασίζουμε: 

Τροποποιούμε την 679/9.2.96 απόφασή μας (ος προς 
την κατηγορία του Ειδικού συνεργάτη και ορίζουμε την κα¬ 
τηγορία αυτή αποκλειστικά ΠΕ. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Συμβουλίου 
Περιοχής. 

Κατά τα λοιπά ισχύει η αριθ. 679/9.2.96 απόφασή μας 
(ι)ς έχει. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 7 Ιουλίου 1996 

Με εντολή Γεν. Γραμ. Περιφ. Κεντρ. Μακεδονίας 
Ο Προϊστάμενος ΔΟΥ 
ΠΑΝ. ΚΑΡΑΓΙΩΡΓΗΣ 

